Richard Panneflek

Richard J.J. Panneflek ta un polítiko di Sint Maarten, afiliá na United People's Party (UP). E ta konosí prinsipalmente pa su kargo komo Minister di Salú, Desaroyo Sosial i Labor den gabinete Jacobs II, kual el a okupá for di 28 di mart 2020 te ku 20 di aprel 2021.Landsbesluit ontslagverlening Richard J.J. Panneflek, sintmaartengov.org Durante e periodo aki, e tabata responsabel pa i un di e karanan prinsipal den e lucha kontra pandemia di COVID-19 na Sint Maarten, inkluso koordinando medidanan di salú públiko, restrikshon di biahe, i preparashon den sektor hotelero.

Promé ku su nombramentu komo minister, Panneflek a sirbi den diferente kapasidat atministrativo i gubernamental. Di 2010 pa 2012, e tabata minister plenipotensiario interino na Den Haag, nombrá pa gabinete Wescot-Williams I. Di 2013 te ku 2016, el a keda nombrá sekretario-general di Ministerio di Hustisia, posishon mas altu atministrativo den e ministerio. Na aña 2022 el a bolbe sirbi komo minister plenipotensiario interino.

Panneflek tabata riba e lista di kandidato di UP pa e elekshonnan parlamentario di Sint Maarten di 2010, 2016 i 2020, pero nunca a logra gana un asiento parlamentario.SXMelections.com

Aktualmente e ta fungi komo direktor interino di e departamentu di Imigrashon i Naturalisashon (IND), un nombramento informal bou di Minister di Hustisia. 

Kategoria:Hende
Kategoria:Polítiko di Sint Maarten
Kategoria:Minister di Sint Maarten